62 дни със запрашен въздух в Хасково през миналата година, в Димитровград - 35 дни - Haskovo.info - Всичко за Хасково
Haskovo.info » Новини » Хасково » 62 дни със запрашен въздух в Хасково през миналата година, в Димитровград – 35 дни
23.01.2019 10:11 24.01.2019 9:32 Haskovo.info Хасково
62 дни с превишения на средноденонощната норма на фините прахови частици е имало през 2018 г. в Хасково, съобщават от Регионалната инспекция по околната среда и водите. За сравнение през 2016 и 2017 г. са регистрирани по 69 дни с превишения в Хасково.
В Димитровград също се отчита положителна тенденция към намаляване броя на превишенията за средноденонощната норма, където през 2017 г. са били регистрирани 48, а през 2018 г.- 35 дни. През последните две години няма превишение и на средногодишната норма. Концентрацията на фините прахови частици в региона през 2018 г. е била под средногодишната норма от 40 мкг/м3, отчитат от РИОСВ. Постигнатото подобрение през последните три години е в резултат на изпълнение на заложените мерки в актуализираните програми за качество на въздуха на общините Димитровград, Кърджали и Хасково и газифицирането на част от промишлените предприятия, домакинства и обществени сгради, допълват от Екоинспекцията.
От началото на 2019 г. по показател фини прахови частици са отчетени 5 превишения в Димитровград. Към момента няма данни за броя превишения в Хасково, тъй като пунктът е ръчен и резултатите излизат със известно закъснение.
Запрашаването на въздуха се регистрира през есенно-зимния период и се дължи на повишеното потребление на твърди горива в битовия сектор и характерните за сезона безветрие, мъгли и температурни инверсии, създаващи условия за задържане и натрупване на атмосферните замърсители в приземния слой.
Междувременно, от РИОСВ съобщават, че стартира ежегодният конкурс за общини, кметства, училища и детски градини „Чиста околна среда 2019 г.“.
Етикети въздух запрашеност прах РИОСВ
МАРУЛ каза:
23.01.2019 13:45 в 13:45
Вичо Таксито каза:
23.01.2019 21:14 в 21:14
Живея под наем на ул.Пирин 2, от западната страна, зад блока, има една редица гаражи и от 2-3 редовно пуши, горят печки на дърва, въглища и кот вкачат. Пуши и не може да си отворим прозорците и да си проветрим, кой може да вземе отношение? Общината или РИОСВ?